laion/Wikipedia-Exotic huggingface dataset:
הונדה Z

הונדה Z (ביפנית : ホンダ・Z, באנגלית: Honda Z) היא מכונית סופרמיני המוגדרת בקטגוריית כלי הרכב ביפן "Kei car" (אנ') מתוצרת יצרנית הרכב היפנית הונדה אשר יוצרה בין השנים 1970–1974 (דור ראשון) ובין השנים 1998–2002 (דור שני בתצורת "מיני SUV"). מלבד לשם הדגם "הונדה Z" אין כל קשר בין 2 דורות הדגם (תצורה, עיצוב חיצוני ופנימי, מנוע ורוב המכלולים הטכניים שונו לחלוטין), מה עוד שהפרש השנים בין סיום ייצור הדור הראשון של הדגם ותחילת ייצור הדור השני של הדגם עמד על 24 שנים. 2 דלתות (דור ראשון). 3 דלתות - מיני SUV (דור שני). מנוע קדמי. מנוע בנזין. סוג הנעה: הנעה קדמית. 4 מושבים. מיני SUV. מנוע מרכזי, הנעה כפולה 4x4 (אנ'). מנוע בנזין. 4 מושבים. "הונדה Z", דגם "Z600", דור ראשון "הונדה Z", דגם "Z360", דור ראשון "הונדה Z", דגם "Z360", דור ראשון - מבט לתא הנהג "הונדה Z", דגם "Z360", דור ראשון "הונדה Z", דור שני "הונדה Z", שנת 2000, דור שני "הונדה Z", דור שני "הונדה Z", שנת 1998, דור שני "הונדה Z", דור שני הונדה מדיה וקבצים בנושא הונדה Z בוויקישיתוף (דגם Z600, דור ראשון) מדיה וקבצים בנושא הונדה Z בוויקישיתוף (דגם Z360, דור ראשון) מדיה וקבצים בנושא הונדה Z בוויקישיתוף (דגם Z660, דור שני) הונדה Z, סרטון באתר יוטיוב "רכבי Kei" נהנים ממספר הטבות מיסוי, רישום ויתרונות כדי לעודד את רכישת הרכבים הזעירים הללו (בקרב רכבי כביש הדורשים רישיון בלבד). התקנות הנוכחיות קובעות שמכונית kei היא מכונית שאורכה פחות מ-3.4 מטר, רוחבה פחות מ-1.48 מטר, וגובהה פחות מ-2.00 מטר, נפח המנוע עד 660 סמ"ק והספק מרבי של 64 כ"ס "הונדה Z" דור שני 1998-2002 jalopnik.com/this-is-the-most-amazing-honda-youve-never-heard "הונדה Z" דגם "600" שנת 1970-1971 web.archive.org/web/20131003042131 "הונדה Z", שנת 2002 - מפרט (ביפנית) honda.co.jp/auto-archive/z/2002 "הונדה Z", דור שני - מפרט tradecarview.com/specifications/honda/z
ארגון ברית ציון

ארגון ברית ציון היה ארגון נוער ציוני, שהוקם בליטא הסובייטית ופעל בשנות מלחמת העולם השנייה. ב-14 ביוני 1941, כשבוע לפני הפלישה הנאצית לברית המועצות, גורשו רבים מחברי הארגון לסיביר על ידי הסובייטים, עקב פעילותם הציונית שנתפסה כפעילות חתרנית. בארגון פעלו תלמידי גימנסיות וסטודנטים וכן יוצאי תנועות נוער מ"הנוער הציוני", "מכבי הצעיר", בית"ר ו"בני עקיבא". בעקבותיהם הצטרפו צעירים מחוגים דתיים כ"תפארת בחורים", תלמידות מבית הספר "יבנה" וחניכות "הסתדרות בתיה". האידאולוגיה של הארגון התבססה תחת השלטון הסובייטי, ועיקריה היו שלילת המשטר הסובייטי, אך חתירה לציונות פרגמטית, לאיחוד ולגישור על פני קצוות אידאולוגיים בקרב הציונות (שמאל סוציאליסטי - ימין ליברלי). ביולי 1941, לאחר כיבוש קובנה בידי הצבא הגרמני, הצילו חברי הארגון רבים מבין אלפי הספרים של ספרייתו של המורה מאיר קנטורוביץ שגורש לסיביר. ספרים אלה הפכו לעיקר ספרייתו של הארגון בגטו קובנה. בפברואר 1942, כשהנאצים אסרו על החזקת ספרים, אספו חברי הארגון ספרים ממקומות ריכוז ומספריות, והחביאו אותם בבתים פרטיים. בארגון התקיימו פעילויות ארגון, תרבות, הדרכה והסברה. בראש כל תחום עמד אחד החברים הוותיקים. בארגון התקיימו "ועדה אידאולוגית", ועדה לענייני חוץ, וכן ועדה למודיעין, הגנה והצלה. מזכיר הארגון שלמה שפיר היה אחראי על נושא הכספים והנהלת החשבונות של הארגון וכן הארכיון. עקב מצבי החירום התדירים בגטו התקיימו המפגשים במקרים רבים בדירותיהם של חברי הארגון. בתקופת השקט בגטו, מדצמבר 1941 עד אוקטובר 1943, התקיימו לימודים ונאספו ספרים. הארגון החליף למעשה את מוסדות החינוך עבור רבים מחניכיו, שנעקרו מלימודיהם הסדירים בתקופת הגטו. הם למדו תולדות עם ישראל, ציונות, נושאים הקשורים לארץ ישראל, שפה עברית וספרות עברית - כולל בחינות. ארגון ברית ציון יזם את הקמתו של אש"ל – ארגון שמירה לגנים, בגטו קובנה. לארגון גויסו נערים ונערות ששמרו על הירקות שנשתלו בגטו. בגטו קובנה הצטרפו לארגון ברית ציון חברים חדשים מקרב אש"ל. מעבר לפעילותו החינוכית בקרב חניכיו, פעל ארגון ברית ציון להפצת תרבות עברית בגטו קובנה. בשיא גודלו, בשנת 1943, מנה הארגון 150–200 חברים וחברות שהיו מאורגנים במסגרות קטנות. הארגון חולק ל 5 - 6 גדודים, בכל גדוד 4 - 5 פלוגות, ובכל פלוגה - 5 - 6 חברים. בין יוני 1943 ופברואר 1944 עמד בראש הארגון אברהם מלמד. מעטים מחברי הארגון יצאו ליערות כדי להילחם לצד הפרטיזנים. רובם נספו ביולי 1944, עם חיסול הגטו.  בין מפקדי הארגון היו יצחק שפירא, אברהם מלמד ושלמה שפיר. בקיץ 1944, לאחר שורת אקציות בגטו קובנה גורשו השורדים המעטים מקרב חניכי הארגון למחנות ריכוז. במחנות ניסו חניכי הארגון והמדריכים לשמור על קיום הארגון והדפיסו עיתון מחתרתי בשם "הניצוץ". ארגון ברית ציון היה מקור להקמת קבוצה שחתרה להעפלה לארץ ישראל, קבוצה בשם "גדוד המעפילים".  שלמה שפיר מאמרו של דב לוין על ראשיתו של ארגון ברית ציון, בתוך כתב העת "נתיב" 3 (116), מאי-יוני 2007 מאמרו של דב לוין על ארגון ברית ציון, בתוך כתב העת "נתיב" (117-8), ספט' 2007 על ארגון ברית ציון, בתערוכת האינטרנט "החודש הזה בתקופת השואה", באתר יד ושם עדות שלמה שפיר במכון לתיעוד בע"פ. מראיין, דב לוין, 208 (59) ערך זה הוא קצרמר בנושא השואה ובנושא ציונות. אתם מוזמנים לתרום לוויקיפדיה ולהרחיב אותו.
חיים שוהם

חיים שוהם (16 באוקטובר 1936 - 13 בדצמבר 1993) היה פרופסור לספרות עברית וספרות משווה באוניברסיטת חיפה ובאוניברסיטת בר-אילן. חיים שהם היה מתלמידיו המובהקים של פרופ' ברוך קורצווייל במחלקה לספרות עם ישראל באוניברסיטת בר-אילן, שם קיבל בשנת 1972 את תואר הדוקטור על עבודתו בנושא "הענות הדרמה הישראלית לאתגר המציאות". התמחה במיוחד בהשכלת ברלין הגרמנית והעברית עליהן כתב את שני ספריו נתן החכם בין בני מינו (עקד, 1981), בצל השכלת ברלין (הקיבוץ המאוחד ומכון פורטר, 1996). כמו כן התמחה בחקר הדרמה האירופית והעברית שעליה חיבר את שני ספריו אתגר ומציאות בדרמה הישראלית (בר-אילן, 1975), הקבוצה בתיאטרון ארץ-ישראל (פרסום פנימי: אוניברסיטת חיפה). באוניברסיטת בר-אילן, עמד בראש מכון קורצווייל וכן בראש המחלקה לספרות עברית והיה מעורכי כתב העת בקורת ופרשנות. נתן החכם בין בני מינו, הוצאת עקד, 1981 בצל השכלת ברלין, הוצאת הקיבוץ המאוחד ומכון פורטר, 1996 חיים שוהם, ב"לקסיקון הספרות העברית החדשה" חיים שהם ז"ל, באתר המחלקה לספרות, אוניברסיטת בר-אילן חיים שוהם (1936-1993), דף שער בספרייה הלאומית ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
The Wonder of You

"The Wonder of You" (בעברית: "הפלא שבך") הוא שיר שכתב בייקר נייט, שיצא לאור לראשונה בביצועו של ריי פיטרסון בשנת 1959. הגרסה של אלביס פרסלי משנת 1970 הגיעה לראש המצעד בממלכה המאוחדת ולעשרת הגדולים במצעד בארצות הברית. במקור הוקלט השיר בשנת 1958 על ידי וינס אדוארדס, אבל הקלטה זו לא יצא לאור. ב-1959 הוציא הזמר ריי פיטרסון סינגל של השיר, שהגיע למקום ה-25 במצעד בילבורד הוט 100, כמו כן הגיע השיר למקום ה-23 בממלכה המאוחדת. באותה שנה הקליט את השיר רוני הילטון. גרסה זו הגיעה למקום ה-22 במצעד הסינגלים הבריטי. הסינגל של ריי פיטרסון נכנס למצעד הוט 100 גם בשנת 1964. בתחילת שנות השישים של המאה העשרים הקליטה את השיר להקת הפלאטרס, והשיר הופיע באלבום האוסף שלהם "The Platters – 30 Golden Hits". ב-1969 הקליטה להקת סנדפייפרס (Sandpipers) אלבום בשם "The Wonder of You" שכולל את השיר. בשנת 2000 יצא לאור אלבום באותו שם של מוזיקה אינסטרומנטלית מאת נלסון רידל. ב-2017 הקליט קונור או'בריאן את השיר עבור סדרת הטלוויזיה "שקרים קטנים גדולים" שבוצע על ידי אד (בגילומו של אדם סקוט) בפרק הסיום של העונה הראשונה. בפברואר 1970 הקליט אלביס פרסלי את השיר "The Wonder of You" בהופעה חיה בעיר לאס וגאס. השיר יצא לאור כסינגל ב-20 באפריל 1970, כשבצד ב' של התקליטון היה השיר "Mama Liked the Roses". ביוני ויול 1970 הגיעו שני השירים למקום ה-9 במצעד בארצות הברית. "The Wonder of You" היה אחד השירים המצליחים ביותר של פרסלי בממלכה המאוחדת, ושהה במשך שישה שבועות בראש מצעד הסינגלים הבריטי בקיץ של אותה שנה. הוא אחד השירים הנמכרים ביותר שלו שם, עם מכירות של 891,000 עותקים. באירלנד הגיע השיר למקום הראשון במצעד ושהה בו שלושה שבועות. השיר היה הלהיט של פרסלי ה-59 במספר שהגיע למצעד טופ 40. כמו כן הגיע השיר למקום ה-37 במצעד שירי הקנטרי, ולמקום ראשון במצעד easy listening. "The Wonder of You" היה אחד השירים הקבועים שאלביס ביצע בהופעותיו. לדברי פיטרסון אלביס שאל אותו אם יוכל להקליט את השיר. פיטרסון ענה "אתה לא צריך לבקש רשות, אתה אלביס פרסלי" ואלביס ענה "כן, אני צריך. אתה ריי פיטרסון". ב-2016 יצאה לאור הקלטה תזמורתית של השיר באלבום של שירי אלביס בשם "The Wonder of You". השיר אומץ על ידי מועדון הכדורגל האנגלי פורט וייל, והוא מושר בתחילת המשחק במשחקים הביתיים. האוהדים שרים את השיר לאורך כל המשחק, ולעיתים במילים אחרות. מועדון הכדורגל ארסנל אף הם אימצו את השיר כהמנון הפתיחה עם המעבר לאצטדיון האמירויות. מידע על היצירה "The Wonder of You" באתר מיוזיק בריינז סרטון השיר "The Wonder of You" באתר יוטיוב Copsey, Rob (17 באוגוסט 2017). "Elvis Presley's Top 50 biggest selling songs revealed". Official Charts Company. נבדק ב-16 באוגוסט 2017. {{cite web}}: (עזרה) Whitburn, Joel (2002). Top Adult Contemporary: 1961-2001. Record Research. p. 196. "David Neale - Elvis Presley The Originals". "The Wonder Of You Chant". fanchants.com. 30 יולי 2007. נבדק ב-2009-02-06. {{cite web}}: (עזרה) "Arsenal issue response". Football London.com.
רכס גוטסאל

רכס גוטסאל (באנגלית: Gutsal Ridge; בבולגרית: Гуцалски хребет) הוא רכס הרים המכוסה בחלקו בקרח, בצדם הדרום-מזרחי של הרי סטריבוג באי בראבנט בארכיפלג פאלמר, שבאנטארקטיקה. אורכו של הרכס 10.4 קילומטרים בכיוון צפון-מערב - דרום-מזרח. מדרונותיו הדרום-מערביים של הרכס תלולים מאוד, ובשל כך חלקם אינו מכוסה קרח. הרכס מתנשא לגובה של 1,600 מטרים מעל פני הים. הרכס מתנשא מעל קרחון היפוקרטס שמדרום-מערב לו, ומעל קרחון באלאנסטרה שמצפון-מזרח לו. הרכס מופה לראשונה על ידי סוקרים בריטיים בשנת 1980, ובשנית בשנת 2008. הרכס נקרא על שם הכפר גוטסאל שבמערב בולגריה. הגאזט האנטארקטי הבולגרי (בבולגרית) רכס גוטסאל באתר הגאזט האנטארקטי המשווה SCAR של ממשלת אוסטרליה תצלום לוויין של אזור רכס גוטסאל, וסימון האתרים הסמוכים לפסגה באתר copernix גאזט השמות האנטארקטיים של בולגריה מידע גאוגרפי והיסטורי
איציק גץ

יצחק (איציק) גץ הוא קצין בצה"ל בדרגת אלוף-משנה, אשר שימש בעבר מפקד המרכז לאימוני מפקדות אוגדה (מרא"ם) בפיקוד ההכשרות והאימונים וסגן מפקד עוצבת סיני. קודם לכן שימש מפקד חטיבת ירושלים וראש מחלקת הדרכה בזרוע היבשה, ראש ענף לחימה אורבנית במל"י ומפקד גדוד חרוב. גץ התגייס לצה"ל, ולאחר שירות כלוחם עבר קורס קציני חי"ר. בסיום הקורס שימש מפקד מחלקה. בהמשך שימש כמפקד הפלוגה המסייעת בגדוד נחשון. לאחר מכן שירת כקצין אג"ם של חטיבת כפיר בין השנים 2012–2013. בשנת 2013 הועלה לדרגת סא"ל ומונה למפקד גדוד חרוב, תפקיד בו שירת עד שנת 2015. לאחר מכן מונה לראש ענף לחימה אורבנית במל"י בין השנים 2015–2016. באוגוסט 2018 הועלה לדרגת אל"ם ומונה למפקד חטיבת ירושלים, במקביל שימש כראש מחלקת הדרכה בזרוע היבשה, בתפקידיו שירת עד ספטמבר 2020. בשנת 2020 מונה למפקד המרכז לאימוני מפקדות אוגדה בפיקוד ההכשרות והאימונים ולסגן מפקד עוצבת סיני. גץ נשוי לאושרת ואב לשלושה. רשימת המפקדים החדשים בצה"ל, באתר www.idf.il, ‏20 בינואר 2020 שבתי בנדט‏, חטיבת כפיר יוצאת מיהודה ושומרון: "נפעל בכל הגזרות", באתר וואלה, 15 באוקטובר 2014 גיל קלנר, ‏סא"ל דוד שפירא ונריה ישורון ימונו למח"טים, באתר "סרוגים", 13 בנובמבר 2017 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
שמעון גלאי

הרב שמעון גלאי (נולד ב-1 ביוני 1949, ד' בסיוון תש"ט) הוא רב מקובל חרדי ליטאי, רב אזור מתחם אוסם בבני ברק. כיהן כדיין בבית דין צדק בני ברק. נולד בישראל. אביו רבי שלום היה תלמיד של החפץ חיים וניצול שואה. למד בישיבה קטנה בישיבת אור ישראל בפתח תקווה, אצל הרב יעקב ניימן והרב יוסף רוזובסקי. בישיבה גדולה למד בישיבת בית מאיר בבני ברק אצל הרב זלמן רוטברג. בהמשך שימש בעצמו כר"מ בישיבת בית מאיר לצעירים. בצעירותו היה מחסידיו של רבי יחיאל יהושע מביאלא. היה מתלמידיו של רבי נסים קרליץ שגר בשכנותו, ולאחר הקמת בית דין צדק בני ברק בראשות הרב קרליץ מונה לשמש בו כמו"צ. היה מקורב לרב ראובן יוסף גרשונוביץ מנתיבות. הרב גלאי משמש כרב באזור מתחם אסם בבני ברק ובית כנסת חניכי הישיבות שכון ה' בבני ברק וכאחד מרבני קופת העיר בני ברק. הרב גלאי נחשב למקובל ונוסע לעיתים קרובות לבקר בריכוזים חרדיים בעולם. בשנת 2001 עבר הרב גלאי תאונה קשה בשעה שרכב פגע בו ברגליו. יענקי קצבורג, קו עיתונות, ‏הגאון הבני ברקי שנודע בעולם בזכות ברכותיו • פרופיל, באתר כיכר השבת, 16 במאי 2018 יצחק פלדמן, סוד המסתורין האופף את הצדיק ‘רֶ’ שִׁימֶען’ גלאי מב”ב • הצצה מאלפת, באתר חרדים10, 14 במאי 2017 משה ויסברג, נדיר: הגר"ש גלאי בטיש עם האדמו"רים בשווייץ, באתר בחדרי חרדים, 24 ביולי 2022 קלמן טלר, "תיעוד מרטיט: הגה"צ רבי שמעון גלאי מזמר "אוחילה" • צפו", פורסם בכ"ט באלול תשע"ח 09.09.2018 באתר רדיו קול חי ראו ראיון עמו בספר "מאיר עיני ישראל", ח"א, עמוד 271 והלאה גדולי ישראל הכתירו את הרב שמעון גלאי שליט"א לרב מתחם אוסם והסביבה, 31 בדצמבר 2014, באתר JDN
לוקאס מולינה

לוקאס מולינה (בספרדית: Lucas Molina;‏ 30 במרץ 1984 – 28 בנובמבר 2004) היה כדורגלן ארגנטינאי, ששיחק בעמדת השוער בקבוצת אינדפנדיינטה מליגת העל הארגנטינאית. מולינה נולד בבואנוס איירס שבארגנטינה, וגדל במחלקת הנוער של אינדפנדיינטה מליגת העל הארגנטינאית. ב-30 באוקטובר 2003 ערך מולינה את הופעת הבכורה שלו בקבוצה הבוגרת של המועדון, כשנכנס כמחליף בו הפסידה קבוצתו בתוצאה 1–0 לוולס סארספילד. מולינה היה חלק מנבחרת ארגנטינה עד גיל 20 ונבחרת ארגנטינה עד גיל 17. ב-28 בנובמבר 2004 מת מולינה מאוטם שריר הלב שחווה בשנתו. הוא הובהל לבית החולים לאחר שחברתו הבחינה בקשיי הנשימה שלו, אך לאחר מאמצי החייאה ממושכים נקבע מותו. Réquiem para un arquero באתר Rio Negro, ‏ 29 בנובמבר 2004 (בספרדית) לוקאס מולינה, באתר FootballDatabase.eu
אולטראזאורוס

אולטראזאורוס (שם מדעי: Ultrasaurus), "לטאת ענק" בלטינית הוא סוג של דינוזאור זאורופוד שנתגלה בקוריאה הדרומית ב-1983. השם מתייחס בטעות גם למין שמקורו בטעות בזיהוי של דינוזאור שנתגלה באמריקה הצפונית. שם זה, Ultrasaurus, ניתן גם על ידי ג'יימס ג'נסן למאובנים שמצא בארצות הברית ב-1979. מאחר ששם זה נתפס על ידי קים הקוריאני שפרסם לפניו מאמר מדעי על Ultrasaurus, ג'נסן קרא לו Ultrasauros. לפי התיאור המקורי, אולטראזאורוס היה אחד הדינוזאורים הגדולים ביותר הידועים: אורכו הגיע ל-30 מטרים בקירוב, וגובהו עלה על 16 מטרים, ומשקלו בין 60 ל-65 טונות. מאוחר יותר התברר שמדובר במין שגוי. המאובנים שייחס ג'נסן ל"אולטראזאורוס" כללו עצמות של מספר סוגי דינוזאורים, בעיקר עצמות של סופרזאורוס. לכן Ultrasauros כבר אינו טקסון תקף. מדיה וקבצים בנושא אולטראזאורוס בוויקישיתוף אולטראזאורוס, באתר GBIF (באנגלית) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
אלברט ואן קויל

אלברט ואן קויל (בהולנדית: Albert Van Coile;‏ 27 במרץ 1900 – 4 באפריל 1927) היה כדורגלן בלגי ששיחק בעמדת הבלם בקבוצת סרקל ברוז' מליגת העל הבלגית. כמו כן, ואן קויל ערך הופעה אחת במדי נבחרת בלגיה. ואן קויל הוא השחקן היחיד בהיסטוריה של סרקל ברוז' שמת מפציעה שספג במהלך משחק. במהלך טורניר שהתקיים בטורקואן, ואן קויל שיחק במקרה כחלוץ. במשחק שנערך מול הקבוצה המקומית, התנגש ואן קויל עם שוער הקבוצה המקומית, אך לא ספג פגיעות נראות לעין. ביום שלאחר המשחק מצבו של ואן קויל הידרדר במהירות, והרופאים גילו קרע במערכת העיכול שלו. ניתוח חירום לא עזר, וב-4 באפריל 1927 נפטר קויל. טקס הלוויה של ואן קויל זכה לתשומת לב בתקשורת ובברוז' עצמה, בה הורדו כל הדגלים לחצי התורן. באופן אירוני, במהלך הלווייתו של ואן קויל חלה רנה דה פלארט, יו"ר מועדון סרקל ברוז', בדלקת ריאות, ממנה נפטר 14 ימים לאחר מכן. אלברט ואן קויל, באתר Transfermarkt אלברט ואן קויל, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
בירגיטה האוקדל

בירגיטה האוקדל (באיסלנדית: Birgitta Haukdal; נולדה ב-28 ביולי 1979) היא זמרת איסלנדית. האוקדל נולדה בעיירה בצפון איסלנד. ב-1999 החלה לשמש כסולנית בלהקת הפופ "Írafár", ב-2000 הוציאה במסגרת הלהקה את הסינגל הראשון שלה " "Hvar er ég?"". ב-2002 חתמה הלהקה על חוזה עם חברת התקליטים הגדולה ביותר באיסלנד "Sena". בטקס פרסי המוזיקה האיסלנדי ב-2003 זכתה בשני פרקים בקטגוריית כוכבת הפופ של השנה וכמבצעת השנה. ב-2003 זכתה במקום הראשון ב-Söngvakeppni, תחרות הגמר הלאומית של איסלנד לאירוויזיון עם השיר ""Segðu mér allt". באירוויזיון שרה את הגרסה באנגלית של השיר "Open Your Heart" והייתה במקום ה-8. ב-2006 ו-2008 התמודדה על ייצוג המדינה באירוויזיון בשנית. ב-2007 הופיעה בפרק של המיני סדרה "Næturvaktin". ב-2012 הופיעה בסרט המוזיקלי "Ávaxtakarfan ". היא גילמה את סנדי במחזמר גריז לצד יון יוסף סנייביינסון שגילם את דני. ב-2015 הייתה חברה בצוות השיפוט האיסלנדי באירוויזיון. ב-23 באוקטובר 2008 נישאה לבנדיקט איינארסון. מדיה וקבצים בנושא בירגיטה האוקדל בוויקישיתוף בירגיטה האוקדל, במסד הנתונים הקולנועיים IMDb (באנגלית) בירגיטה האוקדל, באתר ספוטיפיי בירגיטה האוקדל, באתר MusicBrainz (באנגלית) בירגיטה האוקדל, באתר דיזר בירגיטה האוקדל, באתר Discogs (באנגלית) Birgitta Haukdal discography, RateYourMusic ערך זה הוא קצרמר בנושא מוזיקאים ובנושא איסלנדים. אתם מוזמנים לתרום לוויקיפדיה ולהרחיב אותו.
מיס תבל גרמניה

מיס תבל גרמניה (באנגלית: Miss Universe Germany) היא תחרות יופי לבחירת הנציגה של גרמניה למיס תבל. בשנות ה-20 וה-30 של המאה ה-20 השתתפו נציגות מגרמניה בתחרות היופי הבינלאומית וביניהן דייזי דאורה. תחרות מיס תבל המודרנית החלה ב-1952, ומדי שנה הזוכות במיס גרמניה ייצגן את המדינה בתחרות. ב-1961 זכתה מרלן שמידט הגרמנייה בתואר הבינלאומי. ב-2000 עברה הבעלות על מיס תבל בגרמניה לתחרות נפרדת הנקראת "Miss Deutschland". ב-2009 מיס הולנד 2002 קים קוטר קיבלה את הזיכיון על תחרות מיס תבל גרמניה. כל אחת מן המתמודדות מייצגות אזור בגרמניה, בתחרות מוענק פרס על תלבושת לאומית והתלבושת הזוכה בפרס משמשת את הנציגה הגרמנית במיס תבל. התחרות משודרת ב-ARD, ארגון השידור הציבורי הגרמני. אתר האינטרנט הרשמי של מיס תבל גרמניה מיס תבל גרמניה, ברשת החברתית פייסבוק ערך זה הוא קצרמר בנושא גרמניה ובנושא תרבות. אתם מוזמנים לתרום לוויקיפדיה ולהרחיב אותו.
יחסי סיישל–שווייץ

יחסי סיישל–שווייץ הם היחסים הדיפלומטיים הרשמיים שבין רפובליקת סיישל לבין הקונפדרציה השווייצרית. רפובליקת סיישל והקונפדרציה השווייצרית מקיימות יחסים דיפלומטיים רשמיים. על פי משרד החוץ של שווייץ, היחסים שבין שתי המדינות הם מוגבלים ומתונים יחסית ומתמקדים בעיקר בתחום התיירות. סיישל היא יעד פופולרי לתיירים שווייצרים בזמן תקופות החגים, ובכלל, חלק גדול מהכנסותיה של המדינה הן הכנסות מתיירות. בשנות השמונים ושנות התשעים של המאה העשרים, חתמו שווייץ וסיישל על הסכם תחבורה אווירית ועל הסכם בנושא שיתוף פעולה טכנולוגי ותרבותי. מלבד זאת, לא נערכו חילופי מידע מיוחדים בין שווייץ לסיישל והיחסים בין שתי המדינות היו מוגבלים מאז ומתמיד. על פי הלשכה השווייצרית המרכזית לסטטיסטיקה, בסוף 2015 התגוררו בסיישל מאה ועשרה אזרחים שווייצרים. שווייץ אינה מיוצגת בסיישל בדרג השגרירות. שווייץ מיוצגת בסיישל בדרג הקונסולרי באמצעות קונסוליה רשמית שהיא מחזיקה בויקטוריה, בירת המדינה. שווייץ האמינה את שגרירותה שבאנטננריבו, בירת מדגסקר, על סיישל הסמוכה. סיישל אינה מיוצגת בשווייץ בדרג השגרירות. סיישל מיוצגת בשווייץ בדרג הקונסולרי באמצעות קונסוליה רשמית שהיא מחזיקה בציריך. Bilateral relations Switzerland–Seychelles, אתר משרד החוץ של שווייץ CONSULATE OF SWITZERLAND IN VICTORIA, SEYCHELLES CONSULATE GENERAL OF SEYCHELLES IN ZURICH, SWITZERLAND
דורסט נאגה

פלפל הנאגה של דורסט (Capsicum chinense) הוא זן של פלפל חריף הגדל בכפר וסט בקסינגטון שבדורסט, אנגליה. הפלפל הוכתר בתואר הפלפל החריף בעולם עד שנת 2011 בה החליף את מקומו ה-Infinity Chilli ומאוחר יותר מלאך-המוות מקרולינה. פלפל זה פותח על ידי מייקל וג'וי מיכאוד מזן ה"נאגה מוריץ'", הגדל בבנגלדש. מקור שמו מגיע מהיצור המיתולוגי, נאגה, שחציו אדם וחציו נחש. צורתו דומה לחרוט, המגיע לעובי של עד כ-2 ס"מ בכתפיים ולאורך של עד 4 ס"מ. צבע פרי הבוסר הוא ירוק והופך לאדום בבשלותו. בגלל חריפותו היתרה המקשה על אכילתו, יש הצורכים אותו בעקיפין על ידי הבאת אוכל במגע עמו. דגימות שנשלחו לשתי מעבדות בארצות הברית דיווחו על דרגת חריפות של 1.032 מיליון במדד סקוביל, עובדה ההופכת אותו לפלפל השני החריף ביותר בעולם, אחרי עקרב מורוגה מטרינידד. לשם השוואה, הפלפל החריף הירוק, הנמכר בחנויות בישראל, פלפל אנהיים, מתאפיין בדרגת חריפות של 2,500 יחידות סקוביל בלבד [דרוש מקור], וקפסאיצין טהור מתאפיין בדרגת חריפות של 15–16 מיליון יחידות סקוביל. אתר האינטרנט הרשמי של דורסט נאגה "דורסט טוענת לכתר הפלפל החריף בעולם" בדיילי טלגרף, 1 באפריל 2006. דיווח נוסף של הטיימס
צרעת ענק אסייתית

צרעת ענק אסייתית (שם מדעי: Vespa mandarinia) היא מין של צרעה מסדרת הדבוראים הנחשבת למין הצרעה הגדולה ביותר בעולם. היא נפוצה במזרח אסיה בטבע. מין דומה לה הוא Vespa velutina, אשר מכונה באותו השם. צרעה זו שייכת לסוג של הצרעה המזרחית המכונה "דבור". היא גדולה יותר וגם תוקפנית ממנה עם גוף באורך 45 מילימטרים (4.5 סנטימטרים), מוטת כנפיים באורך 75 מילימטרים ועוקץ באורך 6 מילימטרים. הצרעה בעלת צבעים זהובים-שחורים בולטים, המשמשים כאזהרה לטורפים. היא בעלת לסתות חזקות מאוד ובטן צרה ושחורה שבקצה מצוי העוקץ. הזכרים קטנים מהנקבות וחסרי עוקץ. צרעה זו חיה בטבע בהרים ויערות גבוהים ברחבי סין, טאיוואן, דרום רוסיה, הודו-סין, הודו, סרי לנקה ונפאל, והיא ידועה בעיקר ביפן, שם היא נחשבת מזיק משמעותי. במקרים רבים מוצאים שצרעות מסוג זה חיות במושבות תת-קרקעיות, לעיתים במחילות של בעל חיים אחר. הקן יכול להגיע לאורך 6–60 סנטימטרים וצורתו דמוית קערה. הצרעות הן טורפות של חרקים שונים החיים סביבן, ופועלות יוצאות לשיחור מזון בסביבת הקן, כדי להאכיל את הצעירים. הן ניזונות מחרקים בינוניים עד גדולים לרבות מינים של דבורים, צרעות אחרות לרבות צרעות מאותו הסוג וגמלי שלמה, אשר בשרם נחשב למעדן עבור הזנת מלכות. הפועלות תופסות את טרפן עם לסתותיהן וקורעות ממנו חתיכות גדולות, אותן הן מעבירות לפגיות המתפתחות. כדי לחסל נחיל דבורים כמו דבורי דבש הן נעות בחבורות גדולות. כוחן העוצמתי עוזר להן לשדוד בקלות כוורות מלאות דבש ולהרוג את כל הדבורים במושבה, והן נחשבות למזיק מאיים ביותר על ייצור הדבש באזור חיותן. עם זאת מין של דבורה מזרחית - Apis cerana, מצליח להימנע מפשיטות באמצעות חיסול הפועלות המגיעות לקן באמצעות חום גוף חזק ביותר, הנוצר מלחץ. הפועלת המגיעה למושבה נהרגת בידי המון הדבורים המחמם אותם ביותר. צרעות אלו נחשבות לתוקפניות מאוד ויתקפו גם ללא התגרות. העקיצה שלהן מכילה נוירוטוקסין חזק, ועקיצות רבות יכולות לגרום להלם אנפילקטי, אי-ספיקת כליות ואף לדום לב ולמוות. מספר המתים ביפן מהעקיצות של צרעות רבות מגיע ל-30–40 כל שנה. בסין המספרים גבוהים אף יותר. ב-2013 מתו במחוז שאאנשי בלבד 41 אנשים. ב-2020 התפרסמו דיווחים שצרעה זו הגיע (כמין פולש) לאמריקה הצפונית, שם נמצאו כמה פרטים שתקפו אלפי דבורי דבש. צרעה טורפת גמל שלמה מדיה וקבצים בנושא צרעת ענק אסייתית בוויקישיתוף צרעת ענק אסייתית, באתר NCBI (באנגלית) צרעת ענק אסייתית, באתר האנציקלופדיה של החיים (באנגלית) צרעת ענק אסייתית, באתר GBIF (באנגלית) הניו יורק טיימס, רוצחת אכזרית עם כנפיים מטילה אימה בצפון אמריקה. יש הזדמנות אחת לעצור אותה, באתר הארץ, 10 במאי 2020 ניו יורק טיימס, צרעות ענק אסיאתיות מטילות אימה בצפון אמריקה, באתר הארץ, 10 במאי 2020 אירית נבו, הכל על הצרעה הרוצחת, שמפחידה את אמריקה, באתר ynet, 14 במאי 2020 "China hornets kill 41 in north since July". BBC News. 3 באוקטובר 2013. ארכיון מ-9 באפריל 2018. {{cite news}}: (עזרה)
גיולה גרושיץ'

הונגריה זהו שם הונגרי; שם המשפחה הוא Grosics. גיולה גרושיץ' (בהונגרית: Grosics Gyula; ‏4 בפברואר 1926, דורוג, הונגריה – 13 ביוני 2014, בודפשט, הונגריה) היה כדורגלן הונגרי, ששיחק בעמדת השוער. היה חלק מ"נבחרת הזהב" של הונגריה בשנות החמישים. נבחר לשוער המצטיין של מונדיאל 1954. גיולה גרושיץ' נולד ב-4 בפברואר 1926 בדורוג שבהונגריה. כשהתבגר אמו עודדה אותו להיות כומר. במקום זאת גרושיץ' רצה להיות שחקן כדורגל והחל את קריירת הכדורגל המקצוענית בקבוצת דורוג שבעיר הולדתו. גרושיץ' ערך את הופעת הבכורה שלו בנבחרת הונגריה בשנת 1947. הונגריה הייתה בימים אילו אחד הנבחרות הגדולות בעולם, אם לא הגדולה ביותר, ומשנת 1948 החלה רצף בלתי מנוצח שנמשך למשך 6 שנים, עד לגמר מונדיאל 1954. בשנת 1949 היו שמועות על כך שגרושיץ' ניסה לערוק ונתפס. בסופו של דבר האישומים נגדו בוטלו מחוסר ראיות, אך הוא הורחק למשך שנתיים מהנבחרת. עם זאת הוא חזר לנבחרת כעבור שנה וגם הצטרף למועדון בודפשט הונבד בשנת 1950. בשנת 1952 הוביל גרושיץ' את נבחרתו למדליית זהב אולימפית באולימפיאדת הלסינקי. בשנת 1953, הונגריה ניצחה את אנגליה במשחק שזכה לכינוי "משחק המאה". הונגריה ניצחה 3–6, והפכה לקבוצה הראשונה מחוץ לאיים הבריטיים שניצחה את אנגליה בבית. במונדיאל 1954 הונגריה הגיע כפייבוריטית הברורה לזכייה בגלל הרצף הבלתי מנוצח. במהלך הטורניר הונגריה ניצחה נבחרות כמו ברזיל ואורוגוואי, אך הפסידה בגמר בתוצאה 3–2 לגרמניה המערבית במהפך גדול של הגרמנים ובמשחק שכונה בשם "הנס של ברן". בסיום הטורניר זכה גרושיץ' בתואר השוער המצטיין של הטורניר וגם נבחר להיות בנבחרת המצטיינת של הטורניר. עד שנת 1956 הונגריה רשמה 42 ניצחונות עם גרושיץ' בשער, 7 תוצאות תיקו, והפסד אחד בלבד (אותו הפסד בגמר המונדיאל נגד גרמניה המערבית). במהלך המהפכה ההונגרית ב-1956, גרושיץ' ומשפחתו ברחו מהונגריה וניסו לפתוח חיים חדשים. עם זאת, הם נאלצו לחזור. לאחר מכן שיחק גרושיץ' במועדון טטאבניה. נבחרת הונגריה נכנסה לדעיכה, וגרושיץ' היה שוערה גם במונדיאל 1958 וב-1962. לאחר שנאסר אליו לעבור למועדון פרנקווארוסי בשנת 1962 על ידי משרד הספורט ההונגרי הקומוניסטי, הוא פרש מקריירת משחק. בסך הכל ערך גרושיץ' 86 הופעות עבור הנבחרת ההונגרית, ושיחק ב-394 משחקים בליגה ההונגרית הראשונה. בשנת 2011 הוחלט ששמו של אצטדיון הכדורגל טטאבניה יקרא על שמו של גרושיץ'. בודפשט הונבד אליפות הונגריה (4): 1950, 1952, 1954, 1955 נבחרת הונגריה גביע בלקאן לאלופות: 1947 מדליית זהב באולימפיאדה: 1952 אלופת מרכז אירופה: 1953 סגנות המונדיאל: 1954 מדיה וקבצים בנושא גיולה גרושיץ' בוויקישיתוף גיולה גרושיץ', ברשת החברתית פייסבוק גיולה גרושיץ', באתר Transfermarkt גיולה גרושיץ', באתר Soccerway גיולה גרושיץ', באתר WorldFootball.net גיולה גרושיץ', באתר National Football Teams גיולה גרושיץ', באתר FootballDatabase.eu גיולה גרושיץ', באתר "Find a Grave" (באנגלית)
מפרצון קוריה

מפרצון קוריה (באנגלית: Coria Cove) הוא מפרצון בחוף המזרחי של האי לייז' בארכיפלג פאלמר, בחצי האי האנטארקטי שבאנטארקטיקה. רוחב פתחו של המפרצון 1 קילומטרים, ואורכו 1.15 קילומטרים. המפרצון נמצא 7.2 קילומטרים דרומית-מערבית מנקודת נייט. המפרצון מופה לראשונה על ידי סוקרים בריטיים בשנת 1978. מפרצון קוריה באתר הגאזט האנטארקטי המשווה SCAR של ממשלת אוסטרליה מפת אזור המפרצון תצלום לוויין של אזור מפרצון קוריה, וציון מקום האתרים שסביבו באתר copernix מידע גאוגרפי